Ericu950/Stoicheia-meter-silver huggingface dataset:
τίς οὖν ἦν οὗτος ὁ ἐνιαυτός , ἐφ ᾧ κόπτεσθαι μετ  ὀδύνης προστάττει , ἡ παροῦσα προφητεία παρίστησι λέγουσα τὰ προκείμενα .
τούτοις δὲ παραθεῖναι ἀναγκαῖον τοῦ αὐτοῦ προφήτου τὸν ἐκ προσώπου τοῦ Χριστοῦ ἐν τοῖς ἑξῆς φάσκοντα λόγον 0 ·
εὐαγγελίσασθαι πτωχοῖς ἀπέσταλκέ με , κηρύξαι αἰχμαλώτοις ἄφεσιν καὶ τυφλοῖς ἀνάβλεψιν , καλέσαι ἐνιαυτὸν κυρίου δεκτὸν καὶ ἡμέραν ἀνταποδόσεως τῷ θεῷ ἡμῶν , παρακαλέσαι πάντας τοὺς πενθοῦντας , δοθῆναι τοῖς πενθοῦσι Σιὼν δόξαν .
ὁρᾷς ὅπως καὶ ἐν τούτοις ἐνιαυτὸς κυρίου εἴρηται καὶ ἡμέρα ἀνταποδόσεως , οἷς ὅμοιον τυγχάνει τό ·
ἡμέρα γὰρ κρίσεως κυρίου καὶ ἐνιαυτὸς ἀνταποδόσεως κρίσεως Σιών 0 ·
οὐκοῦν εἷς καὶ ὁ αὐτὸς ἐνιαυτὸς τυγχάνει καὶ μία καὶ ἡ αὐτὴ ἡμέρα , καθ ἣν οἱ πτωχοὶ εὐαγγελίζονται , οἵ τε πενθοῦντες τὴν Σιὼν παρακαλοῦνται ἐπὶ τῇ τοῦ Χριστοῦ παρουσίᾳ καὶ αἱ γενόμεναι πλούσιαι γυναῖκες ἐπὶ τὸν κοπετὸν καλοῦνται καὶ τὰ λεγόμενα διὰ τῶν προσκειμένων τῇ Σιὼν ἀποβαίνειν ἤμελλε .
ταῦτα δὲ πάντα ἐπὶ τῆς τοῦ σωτῆρος ἡμῶν Ἰησοῦ Χριστοῦ παρουσίας ἐπληροῦτο , καθ ἣν οἱ μὲν εἰς αὐτὸν πεπιστευκότες καὶ τὴν χάριν τὴν δι αὐτοῦ παραδεδεγμένοι τῶν χρηστοτέρων εὐαγγελιῶν ἀπέλαυον ·
οἱ δὲ ἀλλοτρίους ἑαυτοὺς καταστήσαντες τῆς αὐτοῦ χάριτος πάσης ἀγαθῆς ἐλπίδος ἀποπεσόντες ταῖς τῶν σκυθρωποτέρων ἀπειλαῖς ὑποπεπτώκασι .
καὶ αὐτὴ δὲ αὐτῶν ἡ σεμνὴ καὶ βασιλικὴ πόλις τοιαῦτα πέπονθεν , ὁποῖα θεσπίζει ἡ παροῦσα προφητεία λέγουσα ·
καὶ στραφήσονται αἱ φάραγγες αὐτῆς εἰς πίσσαν καιομένην ἡμέρας καὶ νυκτός , καὶ οὐ σβεσθήσεται εἰς τὸν αἰῶνα χρόνον , καὶ ἀναβήσεται ὁ καπνὸς αὐτῆς ἄνω ·
εἰς γενεὰς αὐτῆς ἐρημωθήσεται καὶ εἰς χρόνον πολύν , κατὰ τὸν Σύμμαχον ·
γῆ αὐτῆς φησιν εἰς πίσσαν φλεγομένην νυκτὸς καὶ ἡμέρας οὐ σβεσθήσεται εἰς αἰῶνα , ἀναβήσεται ὁ κάπνος αὐτῆς ἀπὸ γενεᾶς αὐτῆς εἰς γενεὰς ἐρημωθήσεται εἰς νεῖκος νεικέων , δι  ὧν σαφῶς ὁ λόγος παρίστησιν ἐσχάτην ἐρημίαν καταλήψεσθαι τόν τε τόπον καὶ τὸ ἔθνος , ἀλλὰ καί ·
οὐκ ἔσται φησὶν ὁ διοδεύων αὐτήν , καί ·
οὐκ ἔσται ὁ παραπορευόμενος ἐν αὐτῇ .
προφητεύει δὲ ἐν τούτοις ὅτι οὐκέτι Ἰουδαῖος τὸν τόπον διελεύσεται ἐκεῖνον , ὃ δὴ καὶ ἐπληροῦτο νόμοις καὶ διατάγμασι Ῥωμαϊκοῖς κεκωλυμένων Ἰουδαίων ἐπιβαίνειν τῷ τόπῳ .
ἀλλ  ἐκείνων μὲν οὐκ ἔστιν ὁ διοδεύων , ἑτέρους δὲ οἰκήσειν φησί τινας δὲ τούτους ὄρνεα καὶ ἐχίνους καὶ ἴβεις καὶ κόρακας , δι  ὧν αἰνίττεται ψυχὰς ἀκαθάρτους , ὁποῖαι ἦσαν αἱ τῶν μετὰ ταῦτα ἐξ ἀλλοφύλων καὶ ἀλλογενῶν ἐθνῶν τὸν τόπον οἰκησάντων εἰδωλολατρῶν .
οὐ μόνον δὲ τούτους κατοικήσειν τὸν τόπον ἀντὶ τῶν πάλαι οἰκητόρων φησίν , ἀλλὰ καὶ ὀνοκενταύρους καὶ σειρῆνας καὶ στρουθούς , δαίμονάς τινας αἰνιττόμενος τοὺς ἐν τοῖς ἀγάλμασι τῆς εἰδωλολατρίας αὐτῶν ἐμφωλεύσαντας .
καὶ συναντήσουσι δαιμόνια ὀνοκενταύροις καὶ βοήσουσιν ἕτερος πρὸς τὸν ἕτερον , ἀλλὰ καὶ ἐπιβληθήσεται τῷ τόπῳ σπαρτίον φησὶ γεωμετρίας ἐρήμου , ἀνθ οὗ ὁ Σύμμαχος ἡρμήνευσε ·
καὶ ἐκταθήσεται ἐπ αὐτὴν μέτρον ἀφανισμοῦ .
πλὴν ταῦτα πάντα ἔσται ἐπὶ τῶν προτέρων οἰκητόρων ἐξελασθέντων καὶ ἀπωλείᾳ παραδοθέντων .
οἱ ἄρχοντες αὐτῆς οὐκ ἔσονται ·
οἱ γὰρ βασιλεῖς καὶ οἱ μεγιστᾶνες αὐτῆς ἔσονται εἰς ἀπώλειαν .
ἐπειδὰν δὲ τὰς ἔξωθεν τῆς Ἰερουσαλὴμ συναγωγὰς αὐτῶν θεωρῇς , ἄκουε ὁποῖα καὶ περὶ αὐτῶν ἀναφωνεῖ λέγων ·
καὶ ἀναφύσει εἰς τὰς πόλεις αὐτῶν ἀκάνθινα ξύλα , δηλῶν τὰς ἀκάρπους αὐτῶν διδασκαλίας .
διὸ καὶ τὸν ἀμπελῶνα αὐτῶν διὰ τῶν ἔμπροσθεν ἐδήλου ἀκάνθας ἠγηοχέναι λέγων ·
ἔμεινα ἵνα ποιήσῃ σταφυλήν , ἐποίησε δὲ ἀκάνθας .
ἐρημίας δὴ τῆς ἐσχάτης ἐν ταῖς ψυχαῖς αὐτῶν γενομένης καὶ ἀκανθῶν πληρωθείσης αὐτῶν τῆς χώρας εἰκότως ἀναπαύσεσθαι ἐν αὐτοῖς τὰ πνεύματα τὰ ἀκάθαρτα προλέγει φάσκων ·
ἐκεῖ ἀναπαύσονται ὀνοκένταυροι , εὗρον γὰρ αὑτοῖς ἀνάπαυσιν .
ἐκεῖ ἐνόσσευσεν ἐχῖνος , καὶ διέσωσε τὰ γεννήματα αὐτοῦ , ἢ κατὰ τὸν Σύμμαχον 0 ·
διέσωσε καὶ ἐξεκόλαψε καὶ συνήγαγε .
τούτων οὖν ἕνεκα πάντων τὰς φάραγγας αὐτῶν , δηλαδὴ τὰς ψυχὰς αὐτῶν , κάτω που ἐν κοιλώμασι καὶ ἐν φάραγξι τυγχανούσας στραφήσεσθαί φησιν εἰς πίσσαν καὶ εἰς θεῖον καὶ τὴν γῆν αὐτῶν εἰς πίσσαν καιομένην ἡμέρας καὶ νυκτός , καὶ οὐ σβεσθήσεται εἰς τὸν αἰῶνα χρόνον ·
ἄσβεστον γὰρ ἔσεσθαι αὐτῶν τὴν αἰωνίαν κόλασιν καὶ τοῦ πυρὸς αὐτῶν τὸν κάπνον ἀναβήσεσθαι ἄνω , τὸ δὲ θεῖον τῆς ἐν βάθει τιμωρίας αὐτῶν τοῖς ἄνω παρέχον ὁρᾶν διὰ τὴν ὑποκειμένην αὐτοῖς κακίαν , πίσσῃ διὰ τὸ σκοτῶδες καὶ μέλαν παραβαλλομένην .
τοσούτων δὲ κακῶν ἐν τῇ ἐρήμῳ τῆς Σιὼν κατὰ τὸν ἐνιαυτὸν τῆς ἀνταποδόσεως αὐτῆς γενησομένων , ἴδωμεν ὁποῖα ἑξῆς προσελεύσεσθαί φησι λέγων ·
ἐκεῖ συνήντησαν ἔλαφοι καὶ ἴδον τὰ πρόσωπα ἀλλήλων .
ἐλάφους δὲ καθαρὸν ζῷον οἶδεν ἡ θεία γραφὴ καὶ πολλὰ χρηστὰ περὶ ἐλάφων διδάσκει , ὡς ὅταν λέγῃ ·
ὃν τρόπον ἐπιποθεῖ ἡ ἔλαφος ἐπὶ τὰς πηγὰς τῶν ὑδάτων , οὕτως ἐπιποθεῖ ἡ ψυχή μου πρὸς σέ , ὁ θεός , καὶ πάλιν ·
φωνὴ κυρίου καταρτιζομένη ἐλάφους , καὶ αὖθις 0 ·
ἔλαφος φιλίας καὶ πῶλος χαρίτων ὁμιλείτω σοι , καὶ ἐν τῷ Ἰώβ ·
ἐφύλαξας καὶ μῆνας ἐλάφων , ὠδῖνας αὐτῶν ἐξαποστελεῖς .
καὶ αὐτὸς δὲ ὁ τῆς νύμφης τῆς ἐν τῷ Ἄισματι τῶν Ἀισμάτων ἀδελφιδὸς ἐλάφῳ παραβέβληται , καθὼς καὶ αὕτη διδάσκει λέγουσα ·
ὅμοιός ἐστιν ἀδελφιδός μου τῷ δόρκωνι ἢ νεβρῷ ἐλάφων ἐπὶ ὄρη ἀρωμάτων .
ὅτε τοίνυν καὶ αὐτὸς ὁ νυμφίος ἐλάφῳ παραβάλλεται , τίνας ἂν εἴποις τὰς ἐνταῦθα πολλὰς ἐλάφους ἢ τοὺς μαθητὰς αὐτοῦ καὶ ἀποστόλους 0 ;
ἔστι δὲ καὶ ὀφιοκτόνον τὸ ζῷον καὶ ἐν τοῖς καθαροῖς παρείληπται .
διδάσκει τοίνυν ὁ παρὼν λόγος ἀπὸ τῆς ἐρημίας τοῦ Ἰουδαίων ἔθνους ἔλαφοί τινες παρῆλθον οἱ μαθηταὶ τοῦ σωτῆρος ἡμῶν ·
ἐκεῖ γὰρ συνήντησαν ἔλαφοι καὶ εἶδον τὰ πρόσωπα ἀλλήλων ·
ἐγνώρισαν γὰρ ἑαυτοὺς καὶ τῆς ψυχῆς αὐτῶν τοὺς κατ  εἰκόνα θεοῦ γενομένους χαρακτῆρας ἐπέγνωσαν .
πλὴν ἀλλὰ παρῆλθον τὸν τόπον ἐκεῖνον ἀποχωρίσαντες αὐτούς , διὸ εἴρηται ·
ἀριθμῷ παρῆλθον , καὶ μία αὐτῶν οὐκ ἀπώλετο .
εἶτ  ἐπειδήπερ οὐ παρέμειναν μιᾷ πόλει , διέδραμον δ ἄλλος ἀλλαχοῦ πληροῦντες τὸ εὐαγγέλιον .
τούτου χάριν εἴρηται ·
ἑτέρα τὴν ἑτέραν οὐκ ἐζήτησεν ·
ὅτι κύριος αὐτοῖς ἐνετείλατο , καὶ τὸ πνεῦμα αὐτοῦ συνήγαγεν αὐτούς ·
ὁ γὰρ εἰπὼν αὐτοῖς 0 ·
πορευθέντες μαθητεύσατε πάντα τὰ ἔθνη ἐν τῷ ὀνόματί μου , αὐτὸς ἐνετείλατο μὴ κατὰ τὸ αὐτὸ ποιεῖσθαι τὰς διατριβάς , διατρέχειν δὲ ἁπανταχοῦ καὶ πρόνοιαν ποιεῖσθαι τῆς συστάσεως τῶν ἐκκλησιῶν αὐτοῦ .
καὶ αὐτὸς ἐπιβάλλει αὐτοῖς κλήρους , καὶ ἡ χεὶρ αὐτοῦ διεμέρισεν βόσκεσθαι εἰς τὸν αἰῶνα χρόνον ·
οὐκοῦν καὶ ῥώμην αὐτοῖς καὶ βοήθειαν παρεῖχεν ὥσπερ καὶ κλήρους εἰς γενεὰς γενεῶν εἰς τὸ ἀναπαύσασθαι αὐτοὺς ἐν τοῖς ἑαυτῶν κλήροις , δηλαδὴ τοῖς ἔθνεσι τοῖς ἀποκληρωθεῖσιν αὐτοῖς , ἐν οἷς εἰς γενεὰς γενεῶν ἡ μνήμη αὐτῶν ἐν ταῖς ὑπ αὐτῶν ἱδρυθείσαις ἐκκλησίαις ἀναζωπυρεῖται 0 .
ὁρᾷς οἷα προφητεύει ταῖς ἐλάφοις , ὅτι δὲ οὐκ ἦν δυνατὸν ταύτας τὰς ἐπαγγελίας ἐπὶ τῆς προλεχθείσης ἐρημίας τῆς Σιὼν πληροῦσθαι παντί τῳ δῆλον 0 ·
ἐχίνους γὰρ καὶ ὀνοκενταύρους καὶ δαιμόνια οἰκήσειν ἐλέγετο ἐν αὐτῇ .
οὐκοῦν ἑτέρα εἴη ἂν ἡ τῶν ἐλάφων χώρα , ἐν ᾗ αὐτὸς ὁ κύριος ταῖς ἐλάφοις ἔβαλε κλήρους , καὶ ἡ χεὶρ αὐτοῦ βόσκεσθαι αὐτοῖς ἔδωκεν εἰς τὸν αἰῶνα χρόνον .
ἀλλ ἢ τοίνυν ἐστὶν αὕτη ἡ ταῖς ἐλάφοις ἀπονεμηθεῖσα χώρα , ἣν παρίστησιν ὁ φάσκων ἐν Ψαλμοῖς λόγος ·
φωνὴ κυρίου καταρτιζομένη ἐλάφους καὶ ἀποκαλύψει δρυμούς 0 .
οὐκοῦν ἐν τοῖς δρυμοῖς τοὺς κλήρους αὐταῖς διένειμε , δηλαδὴ ἐν τοῖς ἔθνεσι ·
πολλάκις γοῦν ἀπεδείχθησαν οἱ δρυμοὶ εἰς τὰ ἀλλόφυλα ἔθνη παραληφθέντες τῶν ἐλάφων τῶν ἀποδοθεισῶν κατὰ πρόσταγμα θεοῦ κλήρους καὶ μερίδας εἰληφυιῶν εἰς ἑτέραν χώραν , ἀκόλουθον ἦν γνῶναι ἡμᾶς , τίς ποτε ἦν αὕτη .
ἐν μὲν οὖν τῷ Ψαλμῷ φωνὴ κυρίου καταρτιζομένη ἐλάφους εἴρηται καὶ ἀποκαλύπτουσα δρυμούς , τοῦ λόγου διδάσκοντος ὡς διὰ τῶν ἐλάφων τῶν ὑπὸ τοῦ κυρίου καταρτισθέντων δρυμοί τινες ἄγριοι καὶ ἀλσώδεις ἀνεκαλύφθησαν τῶν ἐν αὐτοῖς θηρίων καὶ ἑρπετῶν ὑπὸ τῶν ἐλάφων ἀπελαθέντων τὰ ἀλλόφυλα δὲ καὶ ἀλλότρια τοῦ θεοῦ ἔθνη διὰ τῶν δρυμῶν ἐδηλοῦτο .
ταύτην τοίνυν τὴν ἔρημον καὶ διὰ τῶν μετὰ χεῖρας εὐαγγελίζεται ἡ προφητεία μετὰ τὰ προλεχθέντα περὶ τῶν ἐλάφων φάσκουσα ·
Εὐφράνθητι , ἔρημος διψῶσα ·
πολλὰ δὲ καὶ ἄλλα περὶ τῆς ἐρήμου ταύτης εἴρηται καὶ διὰ τῶν ἑξῆς ἐν τῇ αὐτῇ προφητείᾳ φερομένων , δι ὧν εἴρηται ·
Εὐφράνθητι , στεῖρα ἡ οὐ τίκτουσα , ῥῆξον καὶ βόησον , ἡ οὐκ ὠδίνουσα , ὅτι πολλὰ τὰ τέκνα τῆς ἐρήμου μᾶλλον ἢ τῆς ἐχούσης τὸν ἄνδρα 0 1 .
εἴη ἂν τοίνυν αὕτη ἑτέρα ἔρημος παρὰ τὴν προλεχθεῖσαν Σιών , ἐν ᾗ ἐχίνους καὶ ἴβεις καὶ κόρακας , δαιμόνιά τε καὶ ὀνοκενταύρους οἰκήσειν ἐλέγετο , πίσσης τε αὐτῆς καὶ θείου πληρωθήσεσθαι τὰς φάραγγας .
τούτων δὲ περὶ τῆς Σιὼν καὶ περὶ τῆς Ἰερουσαλὴμ εἰρημένων ὥρα τὰ προκείμενα περὶ ἑτέρας ἐρήμου λέγεσθαι νοεῖν .
ἦν δὲ αὕτη δρυμὸς τῶν ἐλάφων καὶ ἡ χώρα τῶν ἀλλοφύλων ἐθνῶν , ἔνθα τοὺς κλήρους διένειμε ταῖς ἀποδοθείσαις ἐλάφοις ὁ κύριος εὐαγγελίζεται φάσκων ὁ λόγος ·
Εὐφράνθητι , ἔρημος διψῶσα , ἀγαλλιάσθω ἔρημος καὶ ἀνθείτω ὡς κρίνον 0 ·
διψῶσα γὰρ αὕτη πρότερον ἔρημος ἐστερημένη νάματος οὐρανίου , ἀλλὰ χαίρειν αὐτῇ καὶ εὐφραίνεσθαι ὁ λόγος προστάττει διὰ τὰ ἐπιλεγόμενα , ἔτι δὲ καὶ ἀνθεῖν ὡς κρίνον , ὥστε λέγειν 0 ·
χριστοῦ εὐωδία ἐσμὲν τῷ θεῷ ἐν παντὶ τόπῳ .
ἀλλὰ καὶ ἐξανθήσει φησὶ νεαρὰ βλαστήματα καὶ ἄνθη ὡραῖα , περὶ ὧν εἴρηται ἐν Ἄισματι τῶν Ἀισμάτων ·
τὰ ἄνθη ὤφθη ἐν τῇ γῇ , οἱ μανδραγόραι ἔδωκαν ὀσμήν .
ποίαν δὲ ἔρημον ἱστορεῖ , διασαφεῖ λέγων ·
καὶ ἀγαλλιάσεται τὰ ἔρημα τοῦ Ἰορδάνου , τὴν εὐαγγελικὴν γραφὴν παρίστησιν ·
ἐν γὰρ τῷ Ἰορδάνῃ ποταμῷ πρῶτος Ἰωάννης ἐκήρυσσε τὴν βασιλείαν τῶν οὐρανῶν καὶ μηκέτ ἐνεργούσης ἐν τῇ Ἰερουσαλὴμ τῆς κατὰ τὸν Μωσέως νόμον ἐπιτελουμένης λατρείας βάπτισμα μετανοίας καὶ τὸ τῆς παλιγγενεσίας λουτρὸν ἐν αὐτῷ τῷ Ἰορδάνῃ ποταμῷ ὁ αὐτὸς παρεδίδου προφήτης ·
ὅτε σωτὴρ καὶ κύριος ἡμῶν Ἰησοῦς ὁ Χριστὸς τοῦ θεοῦ ἐπεσφραγίσατο τὸ Ἰωάννου κήρυγμα ἐν τῷ Ἰορδάνῃ βαπτισθεὶς ὑπ αὐτοῦ καὶ βεβαιώσας δι ἑαυτοῦ τὸ τῆς παλιγγενεσίας μυστήριον 0 .
καὶ ἡ πάλαι δὲ ἔρημος καὶ ἄνυδρος καὶ ἄκαρπος , λέγω δὲ ἡ ἐκκλησία τοῦ θεοῦ διὰ τῆς καθάρσεως τοῦ τῆς παλιγγενεσίας λουτροῦ τὴν τοῦ Ἰορδάνου διεπράττετο βαπτίζων ἅμα καὶ εὐαγγελιζόμενος τὴν τοῦ θεοῦ βασιλείαν .
τοῦτο καθ ὅλης τῆς οἰκουμένης ἥ ποτε τοῦ θεοῦ ἔρημος ἐκκλησία φυλάττει .
διὸ εὐφραίνεσθαι αὐτὴν καὶ ἀγαλλιᾶν ὁ λόγος παρακελεύεται , δίκην τε κρίνου εὐώδους ἐξανθεῖν .
ταύτῃ δὲ καὶ ἡ δόξα τοῦ Λιβάνου καὶ ἡ τιμὴ τοῦ Καρμήλου δέδοται .
ὁ μὲν οὖν Λίβανος καὶ διὰ τῶν ἔμπροσθεν ἐδήλου τὸ θυσιαστήριον καὶ τὸν νεών , ἐν ᾧ αἵ τε θυσίαι σὺν αὐτῷ λιβάνῳ καὶ ἡ κατὰ τὸν νόμον λατρεία ἐν ταῖς ἀναφοραῖς προσεφέρετο ·
ὁ δὲ Κάρμηλος τὸν ἐκ περιτομῆς λαὸν αἰνιττόμενος ἀποδέδεικται πολλάκις .
τοῦ λαοῦ τοίνυν τοῦ παλαιοῦ ἡ τιμὴ καὶ τοῦ ναοῦ τοῦ ἐν τῇ Ἰερουσαλὴμ ἡ δόξα τῇ πάλαι ἐρήμῳ , λέγω δὲ τῇ ἐξ ἐθνῶν ἐκκλησίᾳ δοθήσεσθαι προφητεύεται .
εἶτ ἐπιλέγει ·
καὶ ὁ λαός μου , οὐκέτι ὁ Ἰσραήλ , ἀλλ ὁ ἐμός φησι λαὸς ὄψεται τὴν δόξαν κυρίου , ταύτην τὴν ἐπαγγελίαν τοῦ λόγου παρέχοντος τῷ νέῳ λαῷ , ἅτε παραδεξομένῳ τὴν πρώτην τοῦ σωτῆρος παρουσίαν .
διὸ καὶ τὴν δευτέραν καὶ ἔνδοξον αὐτοῦ θέαν ὄψεται , τό τε ὕψος αὐτοῦ θεωρήσει .
τούτοις ἑξῆς εὐαγγελίζεται τοὺς διὰ τῆς ἐπιλάμψεως τοῦ σωτῆρος τῶν τῆς ψυχῆς παθῶν ἀπαλλαγησομένων λέγων ·
ἰσχύσατε , χεῖρες ἀνειμέναι καὶ γόνατα παραλελυμένα ·
παρακαλέσατε , οἱ ὀλιγόψυχοι τῇ διανοίᾳ ·
ἐνισχύσατε , χεῖρες ἀνειμέναι καὶ γόνατα ἀσθενοῦντα ·
κρατύνατε , εἴπατε τοῖς ἀνοήτοις Ἰσχύετε , μὴ φοβεῖσθε .
παραπλησίως δὲ καὶ ὁ Ἀκύλας καὶ ὁ Θεοδοτίων ὁμοίως ἡρμήνευσαν τοῦ λόγου παρακελευομένου τοῖς τοῦ σωτῆρος ἡμῶν μαθηταῖς τε καὶ ἀποστόλοις ἐνισχύειν τὰς παρειμένας ἐν τοῖς ἔθνεσι ψυχὰς καὶ τὰ τῶν ἠσθενηκότων γόνατα παρακρατύνειν , ἀλλὰ καὶ τοῖς πάλαι ὀλιγοψύχοις προσφωνεῖν παρακελεύεται τό ·
ἰσχύσατε , μὴ φοβεῖσθε ·
κ ἂν γὰρ διώκωσί τινες ἀπειλοῦντες καὶ φόβους ἐμποιοῦντες , αἰκίας τε καὶ βασάνους ἐπάγοντες , ἀλλ ὑμεῖς φησιν οἵ ποτε ὀλιγόψυχοι ἰσχύος καὶ δυνάμεως μεταλαβόντες μὴ φοβεῖσθε ἔχοντες τὸν ὑμέτερον διὰ παντὸς ὑμῖν συνόντα θεόν .
διὸ κατὰ τὸν Σύμμαχον 0 ·
μὴ φοβεῖσθε ·
ἰδοὺ ὁ θεὸς ὑμῶν ἐκδίκησις ἐλεύσεται ἀνταποδόσεως , κύριος αὐτὸς ἐλεύσεται καὶ σώσει ὑμᾶς .
ταῦτα τοίνυν παιδευθέντες ὑμεῖς οἵ ποτε ὀλιγόψυχοι ἰσχύσατε , μὴ φοβεῖσθε .
ταῦτα θεσπίσας ὁ λόγος καὶ σαφῶς θεοῦ παρουσίαν εὐαγγελισάμενος σημεῖα καὶ γνωρίσματα ἐπάγει τῶν αὐτοῦ κατορθωμάτων λέγων ἑξῆς ·
τότε ἀνοιχθήσονται ὀφθαλμοὶ τυφλῶν , καὶ ὦτα κωφῶν ἀκούσονται .
τότε ἁλεῖται ὡς ἔλαφος χωλός , καὶ τρανὴ ἔσται γλῶσσα μογιλάλων 0 .
ἐπληροῦτο δὲ ταῦτα ἐναργῶς κατὰ τὴν γενομένην τοῦ σωτῆρος ἡμῶν Ἰησοῦ τοῦ Χριστοῦ παρουσίαν , καθ ἣν ἕκαστον τῶν εἰρημένων τέλους ἐτύγχανε πᾶσαν νόσον καὶ πᾶσαν μαλακίαν σωμάτων δυνάμει θεϊκῆς ἐξουσίας ἰωμένου αὐτοῦ καὶ οὐ σωμάτων μόνον , ἀλλὰ καὶ ψυχῶν τὰ πάθη τῷ τῆς διδασκαλίας αὐτοῦ λόγῳ θεραπεύοντος .
εἰσέτι γοῦν καὶ νῦν καθ ὅλης τῆς οἰκουμένης ἐν ἅπασι τοῖς ἔθνεσιν οἱ πάλαι διὰ πήρωσιν ψυχῆς καὶ ἀβλεψίαν ἄψυχα καὶ ἀκίνητα ξόανα οἷα θεοὺς τεθηπότες τὸ τῆς ψυχῆς ὄμμα τῷ αὐτοῦ φωτὶ καταυγασθέντες ἀναβλέπουσιν ὡς καταπτύειν μὲν τῆς πατροπαραδότου δεισιδαιμονίας , γνωρίζειν δὲ καὶ μόνον ἕνα ἀληθῆ θεόν 0 .
καὶ οἱ κωφοὶ δὲ καὶ ἀνήκοοι θείων λόγων πρότερον , νῦν διὰ τῆς αὐτοῦ χάριτος ἐπιστήμονες γεγόνασι τῆς τῶν θεοπνεύστων λογίων ἀκοῆς , ἀλλὰ καὶ οἱ παρειμένοι τὰς βάσεις τῆς ψυχῆς ἀνεπήδησαν ἐλάφων δίκην τοῖς αὐτῶν ἐξομοιωθέντες διδασκάλοις , οὓς μικρῷ πρόσθεν ἐλάφους ὠνόμαζεν ἡ προφητεία .
καὶ ἡ τῶν μογιλάλων δὲ γλῶσσα , ἣν συνέδησεν ὁ σατανᾶς τοῦ μὴ θεολογεῖν τὸν ἀληθῆ θεόν , τρανὰ φθέγγεσθαι καὶ διηρθρωμένα μεμάθηκε .
μογιλάλους δὲ οὐκ ἂν ἁμάρτοις εἰπὼν τοὺς παρὰ τοῖς σοφοῖς τοῦ αἰῶνος τούτου μόγις ποτὲ τολμήσαντας ὀρθόν τι φρονῆσαι καὶ εἰπεῖν περὶ θεοῦ .
πρὸς τούτοις ἅπασιν ἐπὶ τῇ θεσπιζομένῃ θεοφανείᾳ καὶ ὕδωρ φησὶν ἐν τῇ πάλαι ἐρήμῳ ἐρράγη πηγῆς ἐν αὐτῇ ζωοποιοῦ φανείσης φάραγξ εὕρηται , καὶ χείμαρροι κατὰ τὸν Σύμμαχον καὶ ῥεῖθρα ἐν γῇ διψώσῃ 0 .
τὸ μὲν οὖν ὕδωρ αὐτὸ ἦν ἐκεῖνο τὸ τοῦ Ἰορδάνου , περὶ οὗ ἐλέγετο μικρῷ πρόσθεν τό ·
ἀγαλλιάσεται τὰ ἔρημα τοῦ Ἰορδάνου , δι οὗ ᾐνίττετο τὸ λουτρὸν τῆς παλιγγενεσίας καὶ τὸ τῆς καινῆς διαθήκης μυστήριον , τὰ δὲ ῥεῖθρα τοὺς εὐαγγελικοὺς τοῦ σωτῆρος ἐδήλου λόγους .
ἔτι δὲ πρὸς τούτοις γέγονεν ἐν τῇ δηλωθείσῃ ἐρήμῳ εὐφροσύνη ὀρνέων καὶ ἔπαυλις ποιμνίων , ψυχῶν ἐπτερωμένων δηλαδὴ καὶ μετεωροπόρων καὶ ἄλλων ἡμέρων καὶ πράων ὑπὸ καλῷ ποιμένι διοικουμένων ὡς δύνασθαι λέγειν ·
κύριος ποιμαίνει με , καὶ οὐδέν με ὑστερήσει .
ἀνωτέρω μὲν οὖν ἐν τῇ ἐρήμῳ Σιὼν οἰκήσειν ἐλέγοντο ἴβεις καὶ ἐχῖνοι καὶ κόρακες καὶ ὀνοκένταυροι καὶ δαιμόνια , τῇ δὲ μετὰ χεῖρας ἐρήμῳ τοσαῦτα εὐαγγελίζεται ὁ λόγος .
κ ἀκείνη μὲν πληρωθήσεσθαι πίσσης καὶ θείου καὶ πυρὸς ἐλέγετο , αὕτη δὲ πηγῆς ὕδατος καὶ ῥείθρων καὶ χειμάρρων 0 1 .
ἀλλὰ καὶ ἔσται φησὶν ἐνταῦθα ὁδὸς καθαρά , καὶ ὁδὸς ἁγία κληθήσεται .
αὕτη δὲ εἴη ἂν ἡ ἀπάγουσα ἐπὶ τὸ τρισμακάριον τέλος τῆς ἐπουρανίου τοῦ θεοῦ πόλεως , ἣν παριστὰς ὁ σωτὴρ ἔλεγεν ·
ὁ λόγος τοίνυν ὁ σωτήριος ὁ τοὺς δι αὐτοῦ ὁδεύοντας χειραγωγῶν πρὸς τὸν πατέρα καὶ εἰς τὴν τῶν οὐρανῶν βασιλείαν ἀποκαθιστὰς τῇ ἐρήμῳ δοθήσεσθαι πρὸς τοῖς ἄλλοις ἀγαθοῖς προφητεύεται , πρόδηλον δὲ ὡς οὐδεὶς διὰ ταύτης τῆς ὁδοῦ παρέρχεται ἀκάθαρτος 0 ·
οἱ δὲ διεσπαρμένοι φησὶ πορεύσονται ἐπ αὐτῆς .
τίνες δὲ οὗτοι , ἀλλ ἢ οἱ πάλαι διεσκεδασμένοι τοῦ θεοῦ καὶ μακρὰν τῆς ἀληθείας ἀποπλανηθέντες 0 ;
οὗτοι γὰρ παλινδρομήσαντες καὶ τὴν εὐθεῖαν καὶ ἀπλανῆ ὁδὸν εὑρόντες πορεύσονται ἐν αὐτῇ .
ἀλλὰ καὶ οὐκ ἔσται φησὶν ἐκεῖ λέων , λέγω δὲ ἐν τῇ ἀποδοθείσῃ ὁδῷ , οὐ δὲ τῶν πονηρῶν θηρίων οὐκ ἀναβῇ εἰς αὐτὴν οὐ δὲ μὴ πορευθῇ ἐκεῖ ·
πῶς γὰρ καὶ οἷόν τε ἦν ἐν τῷ εἰρηκότι ·
ὅτι ἐγώ εἰμι ἡ ὁδός , εὑρεθῆναί τι τῶν πονηρῶν 0 ;
οὐ δὲ γὰρ ὁδοὺς ὄφεως ἐπὶ πέτρας δυνατὸν ἦν εὑρεῖν κατὰ τὸν Σολομῶνα .
ἀλλὰ πορεύσονται ἐν αὐτῇ φησι λελυτρωμένοι , οὓς αὐτὸς ἐλυτρώσατο δηλονότι τῷ τιμίῳ ἑαυτοῦ αἵματι , καὶ οἱ συνηγμένοι διὰ κυρίου , ἀλλ οὐ δὲ διὰ προφήτου οὐ δὲ διά τινος σπουδῆς ἀνθρωπίνης ·
δι αὐτοῦ δὲ τοῦ κυρίου λελυτρωμένοι καὶ συνηγμένοι , οὗτοι πορεύσονται τὴν δηλωθεῖσαν ὁδόν , δι ἧς ἐπὶ τέλος τὸ τρισμακάριον τῆς ἐπουρανίου Σιὼν ἐλεύσονται , περὶ ἧς φησιν ὁ Ἀπόστολος ·
καὶ ἥξουσιν εἰς Σιὼν μετ εὐφροσύνης ·
οὐ γὰρ δὴ δυνατὸν ἐνταῦθα Σιὼν ἐκείνην παραδέχεσθαι , περὶ ἧς εἴρητο 0 ·
καὶ ἐνιαυτὸς ἀνταποδόσεως κρίσεως Σιών , καὶ στραφήσονται αἱ φάραγγες αὐτῆς εἰς πίσσαν καὶ τὰ τούτοις ἑξῆς 0 .
διόπερ ἀνάγκη διαφόρους νοεῖν τὰς ὁμωνύμως προσαγορευομένας Σιών , τὴν μὲν ἐπίγειον τὴν ταῖς ἀπειλαῖς ὑποβαλλομένην , τὴν δ ἐπουράνιον , ἐφ ἣν ἥξειν οἱ λελυτρωμένοι καὶ συνηγμένοι ὑπὸ κυρίου λέγονται , περὶ ὧν εἴρητο 0 1 ·
καὶ εὐφροσύνη αἰώνιος ὑπὲρ κεφαλῆς αὐτῶν 0 ·
οἱ γὰρ νικηταὶ τοῦ μεγάλου ἀγῶνος ἀποφανθέντες στεφάνῳ εὐφροσύνης ἀναδήσονται , ὃν καὶ ὁ θεῖος Ἀπόστολος εἰδὼς ἔλεγεν ·
λοιπὸν ἀπόκειταί μοι ὁ τῆς δικαιοσύνης στέφανος .
καὶ εὐφροσύνη αἰώνιος ὑπὲρ κεφαλῆς αὐτῶν , καὶ πάλιν 0 ·
ἐπὶ γὰρ τῆς κεφαλῆς αὐτῶν αἴνεσις καὶ ἀγαλλίαμα , καὶ εὐφροσύνη καταλήψεται αὐτούς , δηλονότι τοὺς τὴν σωτήριον ὁδὸν ἀκλινῶς βαδίσαντας καὶ δι αὐτῆς ἐπὶ τὸ τρισμακάριον τέλος καταντήσαντας , ἐν ᾧ στεφάνῳ οἱ τιμηθέντες τῆς αἰωνίου ζωῆς ἀπολαύσουσιν ἐν τῇ τῶν οὐρανῶν βασιλείᾳ , ἔνθα ἀπέδρα ὀδύνη καὶ λύπη καὶ στεναγμός .
ἱστορία μέν ἐστιν ἡ προκειμένη καὶ διήγησις θαυμαστὴ πραγμάτων κατὰ τοὺς χρόνους Ἑζεκίου γενομένων ·
ἀνείληπταί τε μετὰ λοιπῶν ἱστοριῶν ἐν τῇ τετάρτῃ τῶν Βασιλειῶν καὶ τῇ δευτέρᾳ τῶν Παραλειπομένων .
ὅμως δ οὖν καὶ ἐν τῇ μετὰ χεῖρας προφητείᾳ ἢ βίβλῳ καταβέβληται διὰ τὸ ἐμφέρεσθαι πρὸς τῷ τέλει τῆς ἱστορίας προφητείαν καί τινα μεγάλην καὶ παράδοξον πρᾶξιν ἐπιτελεσθεῖσαν κατὰ τοὺς χρόνους Ἑζεκίου .
καὶ τοῦτο δὲ σημειωτέον ὡς ἐν τῷ ἕκτῳ ἔτει τῆς βασιλείας Ἑζεκίου ὁ τῶν Ἀσσυρίων βασιλεὺς οὗτος αὐτὸς ὁ Σεναχηρεὶμ ἐπιστὰς τῇ Σαμαρείᾳ τὴν ἐν αὐτῇ καθεῖλε βασιλείαν τοῦ Ἰσραὴλ πάντα τὸν καλούμενον λαὸν Ἰσραὴλ αἰχμάλωτον ἀπαγαγὼν εἰς τὴν τῶν Ἀσσυρίων χώραν , ἑπτὰ δὲ μεταξὺ διαγενομένων ἐτῶν κατὰ τὸ τεσσαρεσκαιδέκατον ἔτος Ἑζεκίου ταῖς τῆς Ἰουδαίας πόλεσιν ἐπιθέμενος τὰς μάλιστα ἐν αὐτῇ ὀχυρωτάτας εἷλε πόλεις , ἤδη δὲ καὶ αὐτῇ ἐπεχείρει τῇ Ἰερουσαλήμ .
πλεῖστα δὲ μνήμης ἄξια ἀγαθῆς κατορθώματα τοῦ Ἑζεκίου ἡ τῶν Παραλειπομένων γραφὴ διελθοῦσα ὡς ἐποίησε τὸ εὐθὲς ἐνώπιον κυρίου κατὰ πάντα , ὅσα ἐποίησε Δαυὶδ ὁ πατὴρ αὐτοῦ καὶ ὡς ἀνέῳξε τὰς θύρας οἴκου κυρίου καὶ ἐπεσκεύασεν αὐτὰς ἀφανισθείσας κατὰ τοὺς χρόνους Ἄχαζ τοῦ πατρὸς αὐτοῦ καὶ ὡς καθεῖλε τὸ ἱερὸν καὶ τοὺς ἐν αὐτῷ λειτουργοῦντας ἱερεῖς , ὅπως τε τὴν τοῦ πάσχα ἐπετέλεσεν ἑορτὴν ὡς μαρτυρεῖσθαι , ὅτι ἀπὸ ἡμερῶν Σολομῶντος υἱοῦ Δαυὶδ βασιλέως Ἰσραὴλ οὐκ ἐγένετο τοιαύτη ἑορτὴ ἐν Ἰερουσαλὴμ καὶ ὡς ἐξέκοψε τὰ ἄλση καὶ κατέσπασε τὰ ὑψηλὰ καὶ τοὺς βουνοὺς καὶ πᾶσαν τὴν ἐν τοῖς ἔμπροσθεν χρόνοις ἐπιπολάσασαν καθ ὅλης τῆς Ἰουδαίας εἰδωλολατρίαν καὶ ὡς ἐποίησε τὸ καλὸν καὶ ἀληθὲς ἐνώπιον κυρίου τοῦ θεοῦ καὶ ἐν παντὶ ἔργῳ , ᾧ ἤρξατο ἐν ἐργασίᾳ , ἐν οἴκῳ κυρίου καὶ ἐν τῷ νόμῳ καὶ ἐν τοῖς προστάγμασιν ἐζήτησε τὸν θεὸν αὐτοῦ ἐξ ὅλης ψυχῆς αὐτοῦ ἐποίησε καὶ εὐωδώθη 0 .
ταῦτα καὶ τούτοις ἀδελφὰ μυρία μαρτυρήσασα περὶ αὐτοῦ ἡ γραφὴ ἐπιλέγει ·
καὶ μετὰ τοὺς λόγους τούτους καὶ τὴν ἀλήθειαν ταύτην ἦλθε Σεναχηρεὶμ βασιλεὺς Ἀσσυρίων ἐν τῇ Ἰουδαίᾳ καὶ παρενέβαλεν ἐπὶ τὰς πόλεις τὰς τειχήρεις καὶ εἶπε προκαταλαβέσθαι αὐτάς .
εἶτα διδάσκει , ὡς ὁ Ἑζεκίας καίτοι πεποιθὼς ἐπὶ τὸν θεὸν ὅμως οὐκ ἠμέλει τῆς ἀσφαλείας τῶν τόπων .
διὸ στρατηγικῶς τὰς μὲν ἐκτὸς τῆς πόλεως πηγὰς ἀπέφραττεν , ὡς ἂν μὴ εὕροι ὁ πολέμιος ἐπιστὰς τοῖς τόποις ὕδατα , αὐτῆς τε τῆς Ἰερουσαλὴμ περιέφραττε τὸ τεῖχος , ἐκτὸς δὲ ἄλλο προτείχισμα ἐποίει , ὅπλων τε προὐνόει καὶ πάσης πολεμικῆς παρασκευῆς .
εἶθ ὡς μετὰ τοσαύτην σπουδὴν συγκαλέσας τὰ πλήθη λόγοις αὐτοὺς θεοσεβέσιν ἐρώννυε λέγων , μὴ δεῖν μηδένα πολέμιον φοβεῖσθαι , ἐπειδήπερ φησί ·
μεθ  ἡμῶν πλείονες ἢ μετ αὐτῶν 0 1 ·
μετὰ γὰρ τοῦ Ἀσσυρίου βραχίονας εἶναι σαρκίνους , μεθ  ἡμῶν δέ φησι κύριος ὁ θεὸς ἡμῶν τοῦ σῴζειν καὶ τοῦ πολεμεῖν τὸν πόλεμον ἡμῶν .
οἷς ἐπιφέρεται ·
καὶ κατεθάρσησεν ὁ λαὸς τοῖς λόγοις Ἑζεκίου βασιλέως Ἰούδα .
καὶ μετὰ ταῦτα ἀποστέλλει Σεναχηρεὶμ βασιλεὺς Ἀσσυρίων ἀπὸ Λαχεὶς τοὺς παῖδας αὐτοῦ ἐπὶ Ἰερουσαλὴμ πρὸς Ἑζεκίαν βασιλέα Ἰούδα καὶ πρὸς πάντα τὸν ἐν Ἰερουσαλὴμ λαὸν λέγων τὰ προκείμενα .
πρὸς τοῖς ἄλλοις τοίνυν κατορθώμασι τοῦ Ἑζεκίου γυμνάσιον ἀρετῆς καὶ πλείονος θεοσεβείας ἔνδειξιν παρεῖχεν ὁ θεὸς αὐτῷ διὰ τῆς πρὸς τὸν πόλεμον παρατάξεως , ἐν ᾗ διέλαμψε πάντα μὲν στρατηγικῶς τὰ πρὸς τὸν πόλεμον παραταξάμενος , τὸ δὲ πᾶν ἀναθεὶς τῷ θεῷ , τοῖς τε ὑπ αὐτῶν πλήθεσι θεοσεβῆ διδασκαλίαν παραγγείλας .
ἀλλ οὐ τοιοῦτος ἦν ὁ Ἄχαζ ὁ τούτου πατήρ , ὃς ποτὲ μὲν τῷ Βαβυλωνίῳ ἑαυτὸν κατεδούλου καὶ πάντα τὸν ὑπ αὐτῷ λαόν , ποτὲ δὲ ὑπὸ τῶν Σύρων τῶν τὴν Δαμασκὸν οἰκούντων ἡλίσκετο .
οὐκοῦν ἀρετῆς ἔνδειξιν τῷ Ἑζεκίᾳ παρεῖχεν ὁ θεὸς συγχωρῶν τῷ Ἀσσυρίῳ πλησιάζειν τῇ Ἰερουσαλήμ .
τηρητέον δὲ ὡς τῶν ἐν τούτοις ὀνομαζομένων ἀνδρῶν , λέγω δὲ τοῦ Ἐλιακὶμ καὶ τοῦ Σομνᾶ , καὶ διὰ τῶν ἔμπροσθεν μνήμην ἐποιεῖτο ὁ προφήτης ἐν τῷ ῥήματι τῆς φάραγγος Σιών , ἐν ᾧ εἴρηται ·
πορεύου εἰς τὸ παστοφόριον πρὸς Σομνᾶν τὸν ταμίαν καὶ ἑξῆς , καὶ καλέσω τὸν παῖδά μου Ἐλιακὶμ τὸν τοῦ Χελκίου .
ἀναγκαία δὲ ἡμῖν ἡ ἐπιτήρησις εἰς τὸ ἐφαρμόσαι τῇ προκειμένῃ ἱστορίᾳ τοὺς ἐν ἐκείνῃ τῇ προφητείᾳ φερομένους λόγους 0 .
φασὶ δὲ παῖδες Ἑβραίων τὸν Σομνᾶν τοῦτον αὐτομολῆσαι πρὸς τὸν Ἀσσύριον , ὕστερον δεξιὰν αὐτῷ σὺν ἑτέροις δεδωκότα διὰ τὸν ἐξ αὐτοῦ φόβον .
καὶ τούτου χάριν τὰ διὰ τῶν ἔμπροσθεν προφητευθέντα περὶ αὐτοῦ λελέχθαι 0 .
ὅσης δὲ ἀλαζονείας καὶ ἀπονοίας πεπλήρωτο ἡ τοῦ πολεμίου φωνὴ δηλοῖ φάσκουσα ·
τάδε λέγει ὁ βασιλεὺς ὁ μέγας ὁ βασιλεὺς Ἀσσυρίων , ὥσπερ τις ἀντικειμένη δύναμις τῷ προφητικῷ λόγῳ τῷ φάσκοντι 0 ·
τάδε λέγει κύριος , καὶ οὗτος ἐβόα ·
τάδε λέγει ὁ βασιλεὺς ὁ μέγας ὁ βασιλεὺς Ἀσσυρίων .
εἶτ  ἐπειδήπερ οὐκ ἠγνόουν οἱ πολέμιοι δι εὐχῶν κρατεῖν καὶ διὰ λόγων θεοσεβῶν τὸν Ἑζεκίαν καὶ τοὺς σὺν αὐτῷ , ταῦτα αὐτὰ διαβάλλει ὁ τοῦ Ἀσσυρίου στρατηγὸς λέγων ὡς πρὸς παρόντα τὸν Ἑζεκίαν 0 ·
τίνι πεποιθὼς εἶ ;
μὴ ἐν βουλῇ καὶ λόγοις χειλέων παράταξις γίγνεται ;
εἶτα προκαλεῖται αὐτὸν ἐπὶ τὴν δι ὅπλων συμβολήν , πρὸς ὃν εἴποιεν ἂν Ἑζεκίας καὶ οἱ σὺν αὐτῷ ·
οὗτοι ἐν ἅρμασι καὶ οὗτοι ἐν ἵπποις , ἡμεῖς δὲ ἐν ὀνόματι κυρίου θεοῦ ἡμῶν ἐπικαλεσόμεθα 0 1 .
κατὰ δὲ τὸν Σύμμαχον ἀντὶ τοῦ 0 ·
τοῦτον εἴρηται τὸν τρόπον ·
τί τὸ θάρσος τοῦτο ὃ ἐθάρσησας 0 ;
εἶπα ·
πλὴν λόγος χειλέων μου εἰς βουλήν , δύναμις δὲ εἰς πόλεμον 0 1 .
συκοφάντης δὲ ὢν ὁ ἐχθρὸς καταψεύδεται τοῦ Ἑζεκίου λέγων ·
ἰδοὺ πεποιθὼς εἶ ἐπ Αἴγυπτον καὶ ἐπὶ Φαραὼ βασιλέα Αἰγύπτου , ὃς τοῖς ἐπερειδομένοις αὐτῷ καὶ ἐπιθαρσοῦσι παντὸς γίνεται πολεμίου χείρων οὐκ εἰδὼς φυλάττειν συνθήκας τοῖς πρόσφυξιν .
ὅθεν ἐοικέναι αὐτὸν ῥάβδῳ καλαμίνῃ ὁμοῦ καὶ τὸ σαθρὸν ἐχούσῃ ἐκ φύσεως καὶ τὸ βλαβερὸν τοῖς ἐπερειδομένοις αὐτῇ 0 .
προτάξας δὲ τὴν περὶ τῶν Αἰγυπτίων συμμαχίαν ὡς ἐν παρέργῳ ὁ αὐτὸς μέμνηται τῆς παρὰ τοῦ θεοῦ βοηθείας , ᾗ ἐπεποίθει αὐτός τε ὁ Ἑζεκίας καὶ ὁ σὺν αὐτῷ πᾶς λεὼς ἔτι πρὸς τούτοις , ἅτε μὴ εἰδὼς τὸν θεὸν τοῦ Ἰσραὴλ αὐτὸν εἶναι τὸν ἐπὶ πάντων θεόν , τὴν καθαίρεσιν τῆς εἰδωλολάτρου πλάνης ὑπὸ Ἑζεκίου γενομένην αὐτοῦ εἶναι ἐνόμιζεν τοῦ τῶν ὅλων θεοῦ .
διὸ μάτην φησὶν ἐπιθαρσεῖν ἐπὶ τὸν θεὸν τὸν καθελόντα αὐτοῦ τὰ ὑψηλὰ καὶ τὰ θυσιαστήρια πεπλανημένος καὶ οὐκ εἰδώς , ὅτι τοῦ θεοῦ ἦν ἀλλότρια τὰ καθαιρεθέντα ὑπὸ Ἑζεκίου .
Εἶτα τούτοις ἑξῆς ὡς μὴ ἐπισταμένοις ἱππάζεσθαι τοῖς Ἰουδαίοις αὐτὸς μὲν δώσειν ἔλεγε δισχιλίαν ἵππον , τὸν δὲ Ἑζεκίαν μὴ δύνασθαι παρασχεῖν ἀναβάτας αὐτοῖς .
καὶ εἰκός γε ἦν τὸν βασιλέα θεοσεβῆ καὶ νόμιμον ὄντα διὰ τὸ λέγεσθαι ἐν τῷ Μωσέως νόμῳ περὶ τοῦ μέλλοντος εὐσεβῶς βασιλεύειν , ὅτι οὐ πληθυνεῖ ἑαυτῷ ἵππον καὶ οὐ πληθυνεῖ ἑαυτῷ γυναῖκας τοῦ νόμου χάριν μὴ πεφιλοκαληκέναι περὶ τὸ μέρος τὸ ἱππικόν , ἀλλ ἐπεὶ λέγει ὁ Ἀσσύριος ·
εἰ μὴ βούλεσθε παρασχεῖν ἀναβάτας τοῖς ὑφ ἡμῶν παρισταμένοις ὑμῖν ἵπποις διὰ τὸ ἀπείρους εἶναι ἐφ ἵππων παρατάξεως 0 .
πῶς δύνασθε ἀποστρέψαι εἰς τὸ πρόσωπον τῶν ἡμετέρων τοπαρχῶν ;
καὶ πῶς δύνασθε ἀποστρέψαι εἰς τὸ πρόσωπον τῶν τοπαρχῶν ;
ὁ Σύμμαχος 0 ·
καὶ πῶς ὑποστήσῃ φησὶ τὸ πρόσωπον ἄρχοντος ἑνὸς τῶν δούλων τοῦ κυρίου μου τῶν μικρῶν ;
εἰ δὲ διὰ τὸ μὴ ἔχειν ὑμᾶς ἱππικὴν στρατείαν τοῖς τῶν Αἰγυπτίων φησὶν ἵπποις τε καὶ ἀναβάταις πεποίθατε , γινώσκετε ὡς καὶ αὐτοὶ Αἰγύπτιοι ἡμέτεροι τυγχάνουσιν οἰκέται ·
οὐκοῦν πολὺ πρότερον καὶ οἱ ἐπιθαρσοῦντες ἐκείνοις οὐδὲν ἀληθὲς λέγων 0 ·
οὐ γὰρ τῇ ἐπ Αἰγυπτίους πεποιθήσει , τοῦ δὲ θείου νόμου φυλακῆς ἕνεκα τῆς τῶν ἵππων παρασκευῆς ἠμέλουν .
Εἶτ  ἐπειδήπερ προκεχωρήκει τῷ Ἀσσυρίῳ τὰ κατὰ τῆς Σαμαρείας καὶ τῆς Δαμασκοῦ καὶ καθ ἑτέρων πλείστων ἐθνῶν πεπραγμένα , συλλογίζεται ὥς γε αὐτῷ ἐδόκει λέγων ·
μὴ ἄνευ θεοῦ πάσας ταύτας εἴληφα ;
οὐ γὰρ ἂν ἐκράτησα τῶν τοσούτων μὴ αὐτοῦ τοῦ πάντων τὴν ἐξουσίαν ἔχοντος ἐμοὶ παραδεδωκότος αὐτοὺς ὑποχειρίους ὥστε προστάγματι θεοῦ ὑπηρετούμενος καὶ ἐπὶ τὴν ὑμετέραν ἀνῆλθον χώραν ·
κύριος γάρ φησιν εἶπε πρός με Ἀνάβηθι ἐπὶ τὴν γῆν ταύτην καὶ διάφθειρον αὐτήν .
δεῖγμα δέ φησιν ἐναργὲς τοῦ κατὰ πρόσταγμα θεοῦ ταῦτα γεγενῆσθαι τὸ τὴν Σαμάρειαν ἑλεῖν καὶ πάντα τὸν Ἰσραὴλ ἀπαγαγεῖν αἰχμάλωτον .
ὡς γὰρ ἐκείνους ἀδελφοὺς ὄντας ὑμετέρους εἷλον , οὐκ ἄλλως ἢ τοῦ θεοῦ βουλομένου , τὸν αὐτὸν τρόπον αὐτοῦ νεύματι καὶ ὑμᾶς λήψομαι 0 .
εἴ τε δὲ ἐκ τοῦ εἰκότος ταῦτα ἔφασκεν στοχαζόμενος τοῦ κεκρατηκέναι τοῦ χρηματίζοντος λαοῦ τοῦ θεοῦ , λέγω δὴ τοῦ Ἰσραήλ , εἴ τε καὶ ἀληθῶς ᾔσθετο θεοῦ ὑποβαλόντος αὐτοῦ τοῖς λογισμοῖς τῇ τῶν Ἰουδαίων ἐπελθεῖν χώρᾳ διὰ τὰς πεπραγμένας αὐτοῖς παρανομίας καὶ αὐτὸς ἐπιστήσεις .